Հայկական ցեղասպանութեան ուրացումը թուրքիոյ կողմէ գլխաւոր տեղ կը գրաւէ այս հատորին մէջ£ կարելի՞ է որեւէ զոհ հաշտուի իր անցեալին հետ, առանց ոճրագործին կողմէ իր յանցանքը ընդունուելուն£ Կարելի՞ է ներել առանց յանցաւորին կողմէ ներողամտութիւն խնդրուելուն եւ առանց արդարութեան հաստատմանª ի խնդիր եղած արարքներուն£ Ուրացումի հիւանդագին արտայայտութիւն մըն է մեղադրել զոհը գործուած ոճիրին համար£ Զոհերու հոգեկան բուժումը կÿուշանայ երբ ոճրագործը հետամուտ է արարքներու, անպատիժ մնալու դիտաւորութեամբ£ Ճիշդ է նաեւ այն վարկածը, որ ցեղասպանութեան ուրացումը նոր ցեղասպանութեանց պատճառ կը հանդիսանայ£ 1939¬ին Հիթլէր ժամանակը յարմար նկատեց ուրիշ ցեղասպանութիւն մը կազմակերպելու, քանի որ հայկական ցեղասպանութեան մասին աշխարհը չէր խօսած եւ դատապարտած£